Помоћ у области менталног здравља

Широм Аустралије се шири мрежа Medicare центара за ментално здравље који пружају бесплатну помоћ у области менталног здравља и благостања без заказивања што олакшава приступ поверљивој помоћи када вам она затреба.

Medicare центри за ментално здравље су један од начина на које Аустралијска влада улаже у Medicare да би осигурала да грађани Аустралије имају бољи приступ приступачној и квалитетној помоћи у области менталног здравља.

# Шта је Medicare центар за ментално здравље (Medicare Mental Health Centre)?

Medicare центри за ментално здравље су безбедна и пријатна места где сви могу да приступе бесплатним информацијама, услугама и помоћи из области менталног здравља.

У центрима раде квалификовани здравствени радници за ментално здравље, радно време центара је продужено, а да бисте добили бесплатну помоћ за ментално здравље, не треба да имате ни Medicare картицу, ни упут.

Центри такође пружају моменталну помоћ особама које су јако узнемирене, као и члановима њихове породице и неговатељима и помажу у приступу помоћи за ментално здравље која задовољава њихове потребе.

# Ко може да користи услуге Medicare центара за ментално здравље?

Medicare центри за ментално здравље су ту за свакога, чак и за оне који раније нису тражили помоћ за ментално здравље. Није потребно заказивање, упут, регистрација за Medicare, нити Medicare картица и пацијенти не морају да буду држављани Аустралије да би добили помоћ.

# Када треба да одете у Medicare центар за ментално здравље?

Ако се не осећате најбоље, ако вас забрињава стање вољене особе или ако је особи којој пружате негу потребна помоћ за ментално здравље, Medicare центри за ментално здравље могу да помогну.

Такође можете да позовете 1800 595 212 за информације о локалним службама за ментално здравље или да бисте заказали термин у вама најближем центру.

# Какве услуге се нуде?

Medicare центри за ментално здравље нуде:

* моменталну помоћ и праћење стања узнемирених особа
* помоћ особама са умереним до озбиљнијим и сложенијим потребама у области менталног здравља
* подршку за неговатеље и чланове породице особа са менталним проблемима
* помоћ за повезивање пацијената са другим службама које ће им пружати помоћ убудуће, на пример здравственим службама, службама за стамбени смештај и запошљавање.

У хитном случају, позовите три нуле (000) или идите одмах на најближе ургентно одељење болнице.

# Шта могу да очекујем када одем у Medicare центар за ментално здравље?

Центри су уобичајен саставни део свакодневне здравствене заштите.

У сваком Medicare центру за ментално здравље раде стручњаци који могу да саслушају пацијенте и помогну им да изађу на крај са својим проблемом.

Када стигнете, квалификовани стручњак ће поразговарати са вама да би разумео какве су ваше моменталне потребе. Такође може да вам закаже термин за поновни разговор.

Такође можете да позовете 1800 595 212 за информације о локалним службама за ментално здравље или да бисте заказали термин у вама најближем центру.

# Више информација

За више информација о Medicare центрима за ментално здравље, посетите health.gov.au/medicare-mental-health (http://health.gov.au/medicare-mental-health) или позовите 1800 595 212, од 8.30 дo 17.00 часова радним данима.

За више информација о томе како Medicare може да вам помогне, посетите medicare.gov.au/stronger (http://medicare.gov.au/stronger).